U skladu s člankom 84. Zakona o proračunu (Narodne novine br. 144/21), te čl. 42 Pravilnika o  polugodišnjem i godišnjem izvještaju o izvršenju proračuna i financijskog plana (Narodne novine br. 85/23),  Upravno vijeće Dječjeg vrtića Slunj, na prijedlog ravnateljice Dječjeg vrtića Slunj, uz Polugodišnji izvještaj o izvršenju financijskog plana Dječjeg vrtića Slunj za 2026. donosi:

O B R A Z L O Ž E N J E
POLUGODIŠNJEG IZVJEŠTAJA O IZVRŠENJU FINANCIJSKOG PLANA
ZA 2026. GODINU

	Pravni okvir i sadržaj Izvještaja



Izvještaj o izvršenju financijskog plana prati jesu li se, i u kojim iznosima, ostvarile planirane pozicije prihoda, primitaka, rashoda, izdataka, viškova i manjkova unutar izvještajnog razdoblja. 
Obveza izrade, podnošenja i usvajanja izvještaja o izvršenju financijskog plana propisana je Zakonom o proračunu i Pravilnikom o polugodišnjem i godišnjem izvještaju o izvršenju proračuna i financijskog plana. 
Vrtić od 1. siječnja 2025. godine posluje preko sustava lokalne riznice i dužan je izraditi polugodišnji izvještaj o izvršenju financijskog plana za 2026. godinu sa svim njegovim dijelovima i dati ga na usvajanje svom upravljačkom tijelu – Upravnom vijeću do 31. srpnja 2026. godine. 
Vrtić Izvještaj sastavlja na razini odjeljka ekonomske klasifikacije (četvrta razina računskog plana). Sukladno načelu transparentnosti i čl. 144. st. 4. Zakona o proračunu Izvještaj će, nakon usvajanja biti objavljen na mrežnim stranicama vrtića.
Polugodišnje izvješće o izvršenju Financijskog plana Dječjeg vrtića Slunj za 2026. godinu sadrži:
1. Opći dio izvršenja financijskog plana
· Sažetak Računa prihoda i rashoda i Računa financiranja
· Izvještaj o prihodima i rashodima prema ekonomskoj klasifikaciji
· Izvještaj o prihodima i rashodima prema izvorima
· Izvještaj o rashodima prema funkcijskoj klasifikaciji
2. Posebni dio izvršenja financijskog plana
· Izvještaj po programskoj klasifikaciji – prikaz rashoda i izdataka iskazanih po izvorima financiranja i ekonomskoj klasifikaciji, raspoređeni po aktivnostima (programima)
3. Obrazloženje općeg i posebnog dijela izvršenja financijskog plana


	Uvod – sažetak djelokruga Dječjeg vrtića Slunj



Dječji vrtić Slunj je javna ustanova koja provodi programe odgoja, obrazovanja, zdravstvene zaštite, prehrane te socijalne skrbi o djeci rane i predškolske dobi.
Osnivač vrtića je Grad Slunj. Sjedište ustanove je u Slunju, Ulica kralja Zvonimira 9.
Ustanova je osnovana 1970. godine pod matičnim brojem 03311333.

Ustanova svoju djelatnost temelji na sljedećim zakonskim i podzakonskim aktima:
- Zakon o radu
- Zakon o predškolskom odgoju i obrazovanju
- Zakon o ustanovama
- Nacionalni kurikulum za rani i predškolski odgoj i obrazovanje
- Državni pedagoški standard predškolskog odgoja i naobrazbe
- Statut Dječjeg vrtića Slunj
- Godišnji plan i program rada ustanove
- Pravilnik o radu Dječjeg vrtića Slunj te mnogim drugima zakonskim i podzakonskim aktima koji se odnose na rani i predškolski odgoj i obrazovanje

Vrtić svoju djelatnost obavlja na dvije lokacije:
	- na području grada Slunja u sjedištu ustanove
	- na području općine Rakovica na lokaciji Rakovica, Selište Drežničko 1

Na dan 30.6.2026. godine programi odgoja i obrazovanja obuhvaćaju ukupno 253 djece od čega je u:
· cjelodnevnom programu u Slunju upisano 174 djece
· cjelodnevnom programu u Rakovici upisano 79 dijete

Organizacija rada i administrativno – upravnih poslova obavljaju se u matičnom vrtiću u Slunju.
Vrtićem upravlja Upravno vijeće i odgovorna osoba. Odgovorna osoba je ravnateljica Gordana Kovačević.
Ukupan broj zaposlenih radnika u Dječjem vrtiću Slunj na dan 30.6.2026. godine je 46 radnika.                         U matičnom vrtiću zaposleno je 33, a u područnom vrtiću 13 radnika.

  Struktura zaposlenih koji provode djelatnost Dječjeg vrtića Slunj na dan 30.6.2026. godine:

	Slunj – matični vrtić
	Područno odjeljenje Rakovica

	1 ravnateljica

	22 odgojiteljica (dvije odgojiteljica na porodiljnom  dopustu, jedna odgojiteljica na bolovanju dužem od 42 dana, jedna odgojiteljica koristi pravo na rad s polovicom punog radnog vremena radi njege djeteta s teškoćama u razvoju od 1.11.2024. godine, jedna odgojiteljica na pola radnog vremena)
	9 odgojiteljica (jedna odgojiteljica koristi pravo dopusta trudne radnice)

	1 kuharica
	1 kuharica

	2 pomoćne kuharice (jedna pomoćna kuharica je prijavljena na pola radnog vremena. Na dan 30.6.2026. koristi pravo porodiljnog dopusta)
	/

	4 spremačice (jedna spremačica koristi pravo na rad s polovicom punog radnog vremena zbog njege djeteta s teškoćama u razvoju zbog čega je primljena nova spremačica na pola radnog vremena)
	1 spremačica na nepuno radno vrijeme od 30 sati tjedno

	1 domar – ložač
	1 domar – ložač na nepuno radno vrijeme od 30 sati tjedno

	/
	1 pomoćni djelatnik za njegu, skrb i pratnju

	1 edukacijski rehabilitator

	1 voditeljica računovodstva



Tijekom izvještajnog razdoblja, ustanova je prosječno zapošljavala 41 radnika.


	OBRAZLOŽENJE OPĆEG DIJELA:



P R I H O D I
U razdoblju od 1. 1. do 30. 6. 2026. godine Dječji vrtić Slunj ostvario je ukupne prihode u iznosu od 694.184,43 eura, što predstavlja 52,42 % planiranih prihoda utvrđenih Financijskim planom za 2026. godinu. Ostvarenje prihoda u prvoj polovici godine u skladu je s planiranom dinamikom izvršenja Financijskog plana.

U odnosu na prethodnu godinu, ukupni prihodi veći su za 28,24 %, što ukazuje na stabilan rast financijskih pokazatelja ustanove. Povećanje prihoda prvenstveno je rezultat povećanja ekonomske cijene vrtića te većeg broja upisane djece.

Najznačajnije povećanje prihoda zabilježeno je iz proračuna koji nisu nadležni (općine Rakovica i Cetingrad), kao i iz proračuna osnivača. Razlog povećanja je rast ekonomske cijene po djetetu u siječnju  2026. godine. Vrtić se financira tako da roditelji sudjeluju u podmirivanju dijela ekonomske cijene, dok osnivač i navedene općine financiraju preostali iznos do pune ekonomske cijene. Uslijed povećanja ekonomske cijene udio roditelja s područja Općine Rakovica je ostao nepromijenjen dok se udio roditelja s područja Grada Slunja i Općine Cetingrad povećao.   

Prihodi su ostvareni  iz sljedećih izvora:
· iz proračuna Grada Slunja ostvareno je tekućih pomoći u iznosu od 377.995,80 €, od čega se 341.785,80 € odnosi na financiranje redovnog poslovanja matičnog vrtića, a 36.210,00 € na financiranje redovnog poslovanja (plaća) područnog vrtića u Rakovici. Sredstva za područni vrtić su sredstva za fiskalnu održivost dječjih vrtića koja se iz državnog proračuna doznačavaju Gradu kao vlasniku i osnivaču Dječjeg vrtića Slunj na ime djece smještene u područnom vrtiću u Rakovici.
· od sufinanciranja roditelja korisnika usluga ostvaren je prihod u iznosu od 131.961,30 EUR
(matični vrtić u Slunj = 106.115,84 €, područni vrtić u Rakovici = 25.845,46 €). 
Prihodi od sufinanciranja roditelja za djecu upisanu u matični vrtić veći su u odnosu na isto razdoblje prethodne godine zbog povećanja ekonomske cijene programa predškolskog odgoja i obrazovanja sa 401,76 eur na 430,03 eur. Povećanje ekonomske cijene odrazilo se na povećanje udjela roditelja u sufinanciranju cijene programa, što je rezultiralo većim ostvarenjem prihoda po ovoj osnovi.
· Od prodaje proizvoda i robe ostvaren je prihod u iznosu od 3.014,45 eura. Navedeni prihod ostvaren je prodajom viška proizvedene električne energije društvu HEP Opskrba d.o.o., nakon godišnjeg obračuna proizvedene i nepreuzete električne energije za 2025. godinu. Višak električne energije ostvaren je korištenjem postrojenja za samoopskrbu električnom energijom – sunčane elektrane, koja je u funkciji od rujna 2024. godine.
U odnosu na isto izvještajno razdoblje prethodne godine prihod je veći zbog povećane proizvodnje električne energije, uslijed čega je ostvaren veći višak proizvedene električne energije u odnosu na vlastitu potrošnju, koji je po godišnjem obračunu prodan društvu HEP Opskrba d.o.o.
· iz proračuna koji nisu nadležni ostvaren je prihod u ukupnom iznosu od 181.212,88 €, od toga:
· [bookmark: _Hlk161132684]156.860,30 € odnosi se na pomoć Općine Rakovica. Općina sufinancira boravak djece u vrtiću s njihova područja. Prihod je povećan u odnosu na prethodnu godinu za 82,24 % zbog rasta ekonomske cijene vrtića i broja upisane djece.
· 26.890,36 € odnosi se na pomoć Općine Cetingrad. Općina sufinancira boravak djece u vrtiću s njihova područja. Iznos prihoda je povećan u odnosu na prethodnu godinu zbog većeg broja upisane djece s područja općine Cetingrad i povećanja ekonomske cijene u siječnju 2026. godine. Kontrolom izvršenih uplata utvrđeno je da do dana sastavljanja izvještaja nije evidentirana doznaka sredstava iz proračuna Općine Cetingrad za sufinanciranje boravka djece za svibanj 2026. godine u iznosu od 4.932,44 EUR. O navedenom je obaviještena Općina Cetingrad, koja je potvrdila navedeno dugovanje te najavila uplatu predmetnog iznosa dana 13. srpnja 2026. godine.
Udio najznačajnijih izvora prihoda u ukupnim prihodima je sljedeći:
· prihod ostvaren iz Proračuna Grada Slunja čini oko 55% ukupnog prihoda
· prihod ostvaren od uplata roditelja korisnika usluga čini oko  19% ukupnog prihoda
· prihod ostvaren iz drugih proračuna koji nisu nadležni čini oko 26% ukupnog prihoda


R A S H O D I
U izvještajnom razdoblju od 1.1. – 30.6.2026. godine ostvareni su rashodi u ukupnom u iznosu od 673.842,77 €, što predstavlja 50,88 % izvršenja Financijskog plana za 2026. godinu. Rashodi su realizirani u okviru planiranih iznosa te su u skladu s planiranom dinamikom izvršavanja financijskog plana. 
U odnosu na prethodnu godinu, ukupni rashodi veći su za 6,89 %, što je rezultat povećanja osnovice za obračun plaća zaposlenika, kao i općeg porasta cijena roba i usluga na tržištu, osobito u segmentu materijalnih troškova.

Sredstva su utrošena za financiranje:

· redovne djelatnosti predškolskog odgoja i obrazovanja,
· nabave opreme za matični i područni vrtić, s ciljem osiguravanja primjerenih materijalnih uvjeta rada i podizanja kvalitete odgojno-obrazovnog procesa.

Ukupna realizacija rashoda ukazuje na financijski odgovorno i plansko upravljanje sredstvima, uz osiguravanje kontinuiteta i kvalitete rada ustanove.

U prvoj polovici 2026. godine iz prikaza ostvarenih prihoda (694.184,43 EUR) i realiziranih rashoda (673.842,77 EUR) proizlazi višak prihoda nad rashodima u iznosu od 20.341,66 eura. Međutim, uzimajući u obzir preneseni manjak prihoda i primitaka iz prethodne godine u iznosu od 62.044,66 EUR, rezultat poslovanja na kraju izvještajnog razdoblja iskazan je kao manjak u iznosu od 41.703,00 EUR. Obrazloženje rezultata: 
Iskazani rezultat (manjak) je metodološke naravi te proizlazi iz primjene modificiranog obračunskog načela, prema kojem se rashodi priznaju u razdoblju njihova nastanka, dok se prihodi evidentiraju u razdoblju naplate odnosno doznake sredstava. 

U izvještajnom razdoblju, točnije 30.6.2026. godine evidentiran je trošak plaće za lipanj 2026. godine, dok su sredstva za podmirenje navedenog rashoda doznačena iz proračuna osnivača u srpnju 2026. godine. Slijedom navedenog, dio prihoda koji se odnosi na financiranje rashoda iz prve polovice 2026. godine evidentiran je u sljedećem obračunskom razdoblju, što je utjecalo na iskazani rezultat poslovanja.

Struktura rezultata:

UKUPNO PRIHODI:              694.184,43 EUR           
UKUPNO RASHODI:      -      673.842,77 EUR
	                                      20.341,66 EUR
                                         -         62.044,66 EUR -> preneseni manjak iz 2025. godine
                                         -         41.703,00 EUR -> REZULTAT IZVJEŠTAJNOG RAZDOBLJA (1.1.-30.6.2026.) 
                                         +        49.426,63 EUR -> prihod iz proračuna Grada Slunja doznačen u srpnju 
                                                                                                                                                              2026. godine                    
  +            7.723,63 EUR -> VIŠAK – da su sredstva doznačena do 30.6.2026.                                                  
					                      godine vrtić bi poslovao s pozitivnim rezultatom
                                                              
Iskazani manjak prihoda u izvještajnom razdoblju predstavlja privremeno i tehničko odstupanje uvjetovano dinamikom doznake sredstava osnivača, a ne stvarni manjak financijske stabilnosti ustanove. Financijsko poslovanje vrtića u izvještajnom razdoblju bilo je uravnoteženo i provedeno u okviru odobrenog financijskog plana, uz osiguranu likvidnost i uredno podmirivanje svih dospjelih obveza. Slijedom toga, ostvareni rezultat odražava računovodstveni trenutak evidentiranja prihoda i rashoda, dok stvarni financijski položaj ustanove ostaje stabilan i održiv.

	OBRAZLOŽENJE POSEBNOG DIJELA:



Posebni dio Izvještaja o izvršenju financijskog plana predstavlja analitički i sadržajni prikaz izvršenja rashoda i izdataka po programskoj klasifikaciji, odnosno po programima, aktivnostima i projektima utvrđenima financijskim planom. Njegova svrha je povezati financijsku realizaciju s provedbom planiranih ciljeva i aktivnosti proračunskog korisnika.
Dječji vrtić Slunj svoje poslovanje i provedbu financijskog plana organizira kroz četiri međusobno povezana programa/aktivnosti, kojima se osigurava kontinuitet, dostupnost i kvaliteta predškolskog odgoja i obrazovanja, kao i primjereni materijalni uvjeti rada. To su:
1. Odgojno, administrativno i tehničko osoblje – matični vrtić
2. Područno odjeljenje Dječjeg vrtića u Rakovici
3. Opremanje Dječjeg vrtića Slunj
4. Opremanje Dječjeg vrtića u Rakovici

Strukturiranjem poslovanja kroz navedene programe i aktivnosti Dječji vrtić Slunj osigurava transparentno planiranje i praćenje rashoda, učinkovito upravljanje javnim sredstvima te sustavno unapređenje kvalitete predškolskog odgoja i obrazovanja u matičnom i područnom objektu.


	· Aktivnost: Odgojno, administrativno i tehničko osoblje



Ova aktivnost obuhvaća financiranje redovne djelatnosti MATIČNOG objekta Dječjeg vrtića Slunj, s naglaskom na osiguravanje kadrovskih, organizacijskih i materijalnih preduvjeta za nesmetano odvijanje odgojno-obrazovnog procesa. Aktivnost uključuje sve rashode nužne za osiguravanje kvalitetnog, sigurnog i kontinuiranog rada ustanove te održavanje propisanih pedagoških i tehničkih standarda.
[bookmark: _Hlk222400074]Financijskim planom Dječjeg vrtića Slunj za 2026. godinu planirano je 915.539,00 € za provedbu ove aktivnosti. Tijekom prve polovice 2026. godine utrošeno je ukupno 469.311,84 €. Izvršenje rashoda u okviru ove aktivnosti iznosi 51,26 % u odnosu na godišnji financijski plan. Zadovoljeni su postavljeni ciljevi, osiguran je redovan i nesmetani rad matičnog objekta Dječjeg vrtića Slunj. Očekuje se da će se preostala planirana sredstva utrošiti tijekom druge polovice 2026. godine, sukladno planiranim aktivnostima i potrebama poslovanja.
Tijekom izvještajnog razdoblja (1.1.-30.6.2026. godine) aktivnost se financirala iz četiri izvora:
1. sredstva Proračuna Grada Slunja kao osnivača (udio u ekonomskoj cijeni oko 75%),
2. [bookmark: _Hlk222401228]uplate roditelja za korištenje programa predškolskog odgoja (udio u ekonomskoj cijeni oko 25%),
3. vlastitih prihoda ostvarenih prodajom viška proizvedene, a nepreuzete električne energije HEP Opskrbi,
4. pomoći iz proračuna koji nije nadležan za financiranje redovne djelatnosti (Proračun Općine Cetingrad).

*Proračun Grada Slunja
Prihod iz Proračuna Grada Slunja ostvaren je kao namjenski prihod te je utrošen sukladno planiranoj namjeni za financiranje rashoda redovne djelatnosti ustanove.
Iz navedenog izvora financirani su rashodi u ukupnom iznosu od 325.281,76 €, koji se odnose na:
· rashode za zaposlene (plaće za redovan i prekovremeni rad, materijalna prava radnika te pripadajuće doprinose) u iznosu od 313.283,48 €,
· troškove prijevoza zaposlenih na posao i s posla u iznosu od 8.813,28 €,
· nabavu lož ulja za grijanje objekta vrtića u iznosu od 2.920,00 €,
· računalne usluge u iznosu od 265,00 €.
Planirani rashodi iz Proračuna Grada Slunja za ovu aktivnost u 2026. godini iznose 633.411,00 €, dok su u razdoblju od 1. siječnja do 30. lipnja 2026. ostvareni u iznosu od 325.281,76 €, što predstavlja 51,35 % godišnjeg plana. Ostvarenje rashoda financiranih iz Proračuna Grada Slunja se ocjenjuje zadovoljavajućim obzirom na to da se izvještaj odnosi na prvo polugodište 2026. godine.
U odnosu na prethodnu godinu, rashodi financirani iz Proračuna Grada Slunja bilježe povećanje, osobito u segmentu rashoda za zaposlene zbog rasta osnovice za obračun plaće u travnju 2026.
*Uplate roditelja - korisnika usluga
Prihodi od sufinanciranja cijene usluge predstavljaju sredstva koja je Dječji vrtić Slunj ostvario temeljem uplata roditelja, odnosno korisnika usluga vrtića. Roditelji sudjeluju u financiranju ekonomske cijene programa predškolskog odgoja sukladno važećim aktima. Ostvareni prihodi korišteni su za financiranje rashoda i izdataka potrebnih za obavljanje redovne djelatnosti ustanove. 
Iz ovog izvora u razdoblju od 1.1.-30.6.2026. godine financirani su rashodi u ukupnom iznosu od 119.677,50 €.
Sredstvima roditeljskih uplata financirani su:
· rashodi za zaposlene (plaće radnika) - dio,
· službena putovanja i troškovi stručnog usavršavanja zaposlenika,
· uredski materijal i administrativni troškovi,
· materijal i sredstva za čišćenje, održavanje i higijenske potrebe,
· namirnice za prehranu djece,
· troškovi energije,
· službena i radna odjeća i obuća,
· komunalne usluge te ostali materijalni i uslužni rashodi nužni za redovno poslovanje.
Planirani rashodi iz ovog izvora za 2026. godinu iznose 228.300,00 €, dok su u razdoblju od 1. siječnja do 30. lipnja 2026. izvršeni u iznosu od 119.677,50 €, što predstavlja 52,42 % godišnjeg plana. 
Izvršenje rashoda prati dinamiku ostvarenja prihoda od uplata roditelja te se ocjenjuje očekivanim i u skladu s planiranim aktivnostima. Osigurana su dostatna sredstva za nesmetano obavljanje redovne djelatnosti i održavanje kvalitete usluga.
Rashodi financirani iz ovog izvora manji su u odnosu na prethodnu godinu zbog racionalnijeg upravljanja raspoloživim sredstvima te odgovornog planiranja i izvršavanja nabave. Sredstva se koriste isključivo za opravdane potrebe.
U izvještajnom razdoblju nisu zabilježena značajna odstupanja u odnosu na Financijski plan Dječjeg vrtića Slunj u dijelu koji se odnosi na prihode od sufinanciranja cijene usluge i rashode financirane iz navedenog izvora. Izvršenje je ostvareno u okviru planiranih veličina. 
* Vlastiti prihodi
Dječji vrtić Slunj je u izvještajnom razdoblju ostvario 3.014,45 € vlastitih prihoda prodajom viška proizvedene električne energije društvu HEP Opskrba d.o.o., nakon obračuna proizvedene i utrošene električne energije za 2025. godinu. Višak električne energije nastao je kao rezultat korištenja postrojenja za samoopskrbu električnom energijom – sunčane elektrane, koju vrtić koristi od rujna 2024. godine.
Ostvareni prihod namijenjen je financiranju nabave opreme NAVESTI KOJU OPREMU. U izvještajnom razdoblju nisu ostvareni rashodi za nabavu opreme. Nabava planirane opreme realizirat će se do kraja 2026. godine, u skladu s utvrđenim potrebama i osiguranim financijskim sredstvima.
*Pomoći iz drugih proračuna koji nisu nadležni
[bookmark: _Hlk74049009][bookmark: _Hlk222473908]U izvještajnom razdoblju, u okviru aktivnosti Odgojno, administrativno i tehničko osoblje, Dječji vrtić Slunj financirao je rashode redovne djelatnosti iz proračuna koji mu nije nadležan u ukupnom iznosu od 24.352,58 EUR. Financijskim planom za 2026. godinu planirani su rashodi iz ovog izvora u iznosu od 52.000,00 EUR, od čega je u izvještajnom razdoblju izvršeno 46,83 % plana. Izvršenje se ocjenjuje očekivanim, s obzirom na to da se izvješće odnosi na prvo polugodište, pri čemu nisu zabilježena značajnija odstupanja od planirane dinamike.

Iz ovog izvora financirani su rashodi za plaće zaposlenika Dječjeg vrtića Slunj. Sredstva se osiguravaju iz Proračuna Općine Cetingrad temeljem sufinanciranja boravka djece s područja Općine Cetingrad.

Ostvareni prihodi iz ovog izvora nešto su niži u odnosu na isto razdoblje prethodne godine zbog toga što do završetka izvještajnog razdoblja nije doznačena jedna planirana uplata Općine Cetingrad za svibanj 2026. godine. Općina je obaviještena o navedenom te se očekuje naknadna doznaka sredstava. Da su sve planirane doznake izvršene u redovnim rokovima, ostvareni prihodi bili bi veći u odnosu na isto razdoblje prethodne godine zbog povećanja ekonomske cijene programa dječjeg vrtića od siječnja 2026. godine.

	· Područno odjeljenje dječjeg vrtića u Rakovici



Ova aktivnost obuhvaća financiranje redovne djelatnosti PODRUČNOG objekta Dječjeg vrtića Slunj, s naglaskom na osiguravanje kadrovskih, organizacijskih i materijalnih preduvjeta za nesmetano odvijanje odgojno-obrazovnog procesa. Aktivnost uključuje sve rashode nužne za osiguravanje kvalitetnog, sigurnog i kontinuiranog rada ustanove te održavanje propisanih pedagoških i tehničkih standarda.
Financijskim planom Dječjeg vrtića Slunj za 2026. godinu planirano je 406.827 € za provedbu ove aktivnosti. U izvještajnom razdoblju  utrošeno je ukupno 204.504,77 €. Izvršenje u okviru ove aktivnosti u odnosu na financijski plan iznosi 50,27%. Zadovoljeni su postavljeni ciljevi, osiguran je redovan i nesmetani rad područnog objekta Dječjeg vrtića Slunj.
U razdoblju od 1.1. - 30.6.2026. godine provedba aktivnosti „Područno odjeljenje dječjeg vrtića u Rakovici“ financirana je iz tri izvora:
1. Proračun Grada Slunja – sredstva osnivača namijenjena su financiranju plaća zaposlenika područnog vrtića u Rakovici. To su sredstva za fiskalnu održivost dječjih vrtića koja se iz državnog proračuna doznačuju Gradu Slunju kao vlasniku i osnivaču Dječjeg vrtića Slunj na ime djece smještene u područnom vrtiću u Rakovici.
2. Uplate roditelja – roditelji sudjeluju u sufinanciranju ekonomske cijene vrtića za uslugu korištenje programa predškolskog odgoja (udio roditelja u ekonomskoj cijeni je oko 20%).
3. Pomoći iz proračuna koji nije nadležan – sredstva ostvarena iz proračuna Općine Rakovica. Općina Rakovica sufinancira boravak djece u vrtiću sa svog područja (udio Općine u ekonomskoj cijeni je oko 80%).

* Proračun Grada Slunja (sredstva za fiskalnu održivost područnog dječjeg vrtića)
U razdoblju od 1.1. - 30.6.2026. godine Dječji vrtić Slunj je iz proračuna Grada Slunja financirao rashode za plaće za redovan rad zaposlenika područnog vrtića u Rakovici u ukupnom iznosu od 36.210,00 €.
Financijskim planom za 2026. godinu planirano je 72.000,00 € rashoda iz ovog izvora, što znači da je izvršenje iznosi 50,29 % u odnosu na plan. Izvršenje se može ocijeniti kao potpuno, očekivano i u skladu s planiranim potrebama, budući da su sredstva utrošena za pokriće rashoda za zaposlene, čime je osigurana stabilnost kadrovskog okvira i kontinuitet rada područnog objekta.
Grad Slunj navedena sredstva osigurava iz državnog proračuna. Namijenjena su jačanju fiskalne održivosti dječjih vrtića, a dodjeljuju se prema broju upisane djece u područnom vrtiću u Rakovici. Time je omogućeno stabilno financiranje dijela rashoda za zaposlene i održavanje dostupnosti predškolskog programa na području Općine Rakovica.
*Uplate roditelja korisnika usluga  
[bookmark: _Hlk235105060][bookmark: _Hlk40792409]U razdoblju od 1.1. - 30.6.2026. godine Dječji vrtić Slunj ostvario je prihod od uplata roditelja, korisnika usluga područnog odjeljenja. Prihod je korišten za financiranje rashoda i izdataka potrebnih za obavljanje redovne djelatnosti područnog vrtića. 
Iz ovog izvora u izvještajnom razdoblju financirano je ukupno 26.900,40 € rashoda te osiguran rad i stabilnost ustanove.  
Sredstvima roditeljskih uplata financirani su:
•	službena putovanja i troškovi stručnog usavršavanja zaposlenika,
•	uredski, likovni, didaktički materijal i administrativni troškovi,
•	materijal i sredstva za čišćenje, održavanje i higijenske potrebe,
•	namirnice za prehranu djece,
•	troškovi energije,
•	službena i radna odjeća i obuća,
•	komunalne usluge te ostali materijalni i uslužni rashodi nužni za redovno poslovanje.

Financijskim planom Dječjeg vrtića Slunj za 2026. godinu planirano je 50.000,00 € rashoda koji se financiraju iz ovog izvora. Izvršenje u okviru ovog izvora u odnosu na financijski plan iznosi 53,80%. Izvršenje je očekivano i planirano.

Odstupanje u odnosu na plan je minimalno  te ne upućuje na rizik prekoračenja planiranih sredstava do kraja godine.

Rashodi financirani iz ovog izvora povećani su u odnosu na prethodnu godinu kada je realizirano ukupno 24.582,56 € rashoda iz istog izvora. Razlog povećanja je veći broj upisane djece te opći trend rasta cijena roba i usluga. 

U izvještajnom razdoblju nisu zabilježena značajna odstupanja u odnosu na Financijski plan Dječjeg vrtića Slunj u dijelu koji se odnosi na prihode od sufinanciranja cijene usluge i rashode financirane iz navedenog izvora. Izvršenje je ostvareno u okviru planiranih veličina te je osigurana stabilnost financiranja redovne djelatnosti bez negativnog utjecaja na opseg i kvalitetu pruženih usluga.

*Pomoći iz drugih proračuna koji nisu nadležni
U razdoblju od 1.1. - 30.6.2026. godine Dječji vrtić Slunj je iz proračuna koji nisu nadležni financirao rashode redovne djelatnosti područnog vrtića u ukupnom iznosu od 141.394,37€. Financijskim planom za 2026. godinu planirano je 283.000,00 € rashoda iz ovih izvora, što znači da je izvršenje iznosilo 49,96 % u odnosu na plan. Izvršenje se može ocijeniti kao zadovoljavajuće i očekivano. Nije došlo do značajnih odstupanja.
Proračun koji nije nadležan vrtiću, a iz kojeg vrtić ostvaruje sredstva je Proračun Općine Rakovica.
Iz ovog izvora financirani su rashodi za:
· Plaće za redovan i prekovremeni rad te doprinosi za obvezno zdravstveno osiguranje radnika,
· Ostali rashodi za zaposlene koji podrazumijevaju materijalna prava radnika poput dara u naravi uoči Uskrsa, regresa za godišnji odmor,
· naknade za prijevoz na posao i s posla zaposlenika
Općina Rakovica kontinuirano i odgovorno sufinancira boravak djece u vrtiću sa svog područja sudjelovanjem u ekonomskoj cijeni vrtića dok preostali iznos do pune ekonomske cijene podmiruju roditelji upisane djece. 
U izvještajnom razdoblju ostvareno je ukupno 156.860,30 € prihoda iz proračuna Općine Rakovica. Ostvareno je više u odnosu na prethodnu godinu zbog rasta ekonomske cijene u siječnju 2026. godine. Cjelokupno povećanje ekonomske cijene teretilo je proračun Općine Rakovica dok je udio roditelja u ekonomskoj cijeni ostao nepromijenjen čime je očuvana dostupnost i socijalna osjetljivost sustava ranog i predškolskog odgoja i obrazovanja.
Ovakav pristup financiranju pokazuje visoku razinu razumijevanja važnosti ulaganja u predškolski odgoj, kao i jasnu usmjerenost na dugoročno unaprjeđenje kvalitete usluge, uz istodobnu zaštitu interesa roditelja, djece i zaposlenika.
Sredstvima iz Proračuna Općine Rakovica financirano je ukupno 141.394,37 € rashoda koji se odnose na:
- plaću za redovan i prekovremeni rad zaposlenika područnog vrtića u iznosu 114.004,99 € 
- ostali rashodi za zaposlene (materijalna prava) u iznosu 6.181,25 €
- doprinos za obvezno zdravstveno osiguranje zaposlenika vrtića u iznosu 17.543,99 €
- naknadu za prijevoz zaposlenika vrtića u iznosu 3.664,14 €

Ministarstvo znanosti, obrazovanja i mladih sufinancira program predškole i integraciju djece s teškoćama u razvoju. U razdoblju od 1.1. – 30.6.2026. godine nije bilo doznake Ministarstva.
	· Kapitalni projekt : Opremanje Dječjeg vrtića Slunj - matični



U knjigovodstvenom programu je formiran kapitalni projekt pod nazivom „Opremanje Dječjeg vrtića Slunj – matični“ s ciljem jasnog razdvajanja ulaganja u nabavu opreme, uređaja, strojeva i ostale nefinancijske imovine od redovnog poslovanja ustanove. Na taj je način osigurana veća preglednost i transparentnost evidentiranja kapitalnih ulaganja. 

[bookmark: _Hlk222479356]U izvještajnom razdoblju ostvareni su rashodi za nabavu nefinancijske imovine u iznosu od 26,16 EUR, koji se odnose na obročne otplate mobilnog uređaja nabavljenog u prethodnoj godini. Izvor financiranja su ostale pomoći iz Proračuna Općine Cetingrad.
Financijskim planom Dječjeg vrtića Slunj za 2026. godinu za ovu je aktivnost planirano 1.000,00 € iz navedenog izvora. Ostvarenje iznosi tek 2,62 % u odnosu na plan jer tijekom izvještajnog razdoblja nije postojala potreba za nabavom dodatne opreme, dok je u istom razdoblju prethodne godine većina opreme bila nabavljena za potrebe cijele godine, što je dovelo do značajno viših rashoda u usporednom razdoblju.


	· Kapitalni projekt: Opremanje Dječjeg vrtića u Rakovici



U knjigovodstvenom programu je formiran kapitalni projekt pod nazivom „Opremanje Dječjeg vrtića u Rakovici“ s ciljem jasnog razdvajanja ulaganja u nabavu opreme, uređaja, strojeva i ostale nefinancijske imovine od redovnog poslovanja područnog odjeljenja. Na taj je način osigurana veća preglednost i transparentnost evidentiranja kapitalnih ulaganja.
U izvještajnom razdoblju u okviru ovog kapitalnog projekta nisu ostvareni rashodi za nabavu nefinancijske imovine. Izvor financiranja projekta su pomoći iz Proračuna Općine Rakovica.

Financijskim planom Dječjeg vrtića Slunj za 2026. godinu za ovaj kapitalni projekt planirana su sredstva u iznosu od 1.000,00 EUR. Nabava planirane opreme realizirat će se do kraja godine, u skladu s utvrđenim potrebama područnog odjeljenja i osiguranim financijskim sredstvima.

STANJE NOVČANIH SREDSTAVA

Dječji vrtić Slunj od 1.1.2025. godine posluje preko IBAN-a Grada Slunj zbog prelaska na lokalnu riznicu.
Na računu 167210 (Potraživanja proračunskih korisnika za sredstva uplaćena u nadležni proračun) na dan 30.6.2026. godine vrtić bilježi 59.639,78 €.

IZVJEŠTAJ O KORIŠTENJU FONDOVA EUROPSKE UNIJE

Izvještaj sadrži podatke o evidentiranim prihodima i primicima te rashodima i izdacima iz fondova Europske unije za proračunsku godinu po fondovima Europske unije.

U razdoblju od 1.1. - 30.6.2026. godine nije bilo prihoda i primitaka te rashoda i izdataka iz fondova Europske unije.

	


EU fond
	Podaci za 2026. godinu
	
Stanje potraživanja iz fondova EU na dan 30.6.2026.
	
Stanje obveza za primljene predujmove iz fondova EU na dan 30.6.2026.
	
Ukupno ugovorena sredstva iz fondova EU do početka projekta do 30.6.2026..
	
Ukupno uplaćena sredstva iz fondova EU od početka do 30.6.2026.

IZVJEŠTAJ O ZADUŽIVANJU NA DOMAĆEM I STRANOM TRŽIŠTU NOVCA I KAPITALA

Dječji vrtić Slunj nije se zaduživao na domaćem i stranom tržištu novca i kapitala u izvještajnom razdoblju.

IZVJEŠTAJ O DANIM ZAJMOVIMA I POTRAŽIVANJIMA PO DANIM ZAJMOVIMA

Dječji vrtić Slunj nije davao zajmove te nema potraživanja po danim zajmovima u izvještajnom razdoblju.

POTRAŽIVANJA

Stanje nenaplaćenih potraživanja na dan 30.6.2026. godine iznosi 60.359,02 €, a odnose se na:
- potraživanje prema HZZO-u za naknade koje se refundiraju u iznosu 2.319,63 €
- potraživanje za tekuće pomoći za svibanj 2026. godine iz proračuna Općine Cetingrad u iznosu 4.932,44 €
- potraživanja za uslugu smještaja djece u vrtiću u iznosu od 26.330,36 €. Usluga se obračunava u tekućem mjesecu za prethodni, nakon izvršene usluge. Usluga za lipanj 2026. godine obračunata je u srpnju 2026. godine kada i dospijeva na naplatu,
- potraživanja za kazne i upravne mjere u iznosu 26.776,59 €, odnosno na ugovornu kaznu prema „Ugovoru o izvođenju radova rekonstrukcije i dogradnje zgrade Dječjeg vrtića Slunj“ od 24. lipnja 2019. godine. Ukupan iznos ugovorne kazne iznosi 10% (deset posto) ukupno ugovorene vrijednosti radova koja prema Ugovoru iznosi 267.765,94 € s PDV-om.
Izvođač radova nije poštivao navedeni ugovor te mu je ispostavljen račun za ugovornu kaznu.

Dospjela potraživanja podliježu ispravku vrijednosti koji se provodi na kraju godine uzimajući u obzir kašnjenja u naplati. Ispravak vrijednosti potraživanja iznosi 28.057,06 €

OBVEZE

Ukupan iznos obveza na dan 30.6.2026. godine iznosi 103.662,41 EUR, od čega:

1. Obveze za zaposlene (231) iznose			                                  91.676,87 EUR
2. Obveze za materijalne rashode (232) iznose  	                                  11.981,18 EUR
3. Obveze za nabavu proizvedene dugotrajne imovine (242) iznose  _________4,36 EUR
	                         UKUPNO OBVEZE:              103.662,41 EUR

· Obveze za zaposlene (231) odnose se na plaću za lipanj 2026. godine koja se isplaćuje u srpnju 2026. godine. Obveze za zaposlene veće su u odnosu na prošlu godinu zbog zapošljavanja novih radnika te povećanja osnovice za obračun plaće.
· Obveze za materijalne rashode (232) odnose se na:
- obvezu isplate naknade za prijevoz na posao i s posla koja se isplaćuje uz plaću za lipanj 2026. godine u srpnju 2026. godine u iznosu 2.015,46 EUR 
-na račune (režije, namirnice, tekuće održavanje) koji se odnose na lipanj 2026. godine, a dospijevaju na naplatu u srpnju 2026. godine u iznosu 9.961,36 EUR.
· Obveze za nabavu proizvedene dugotrajne imovine u iznosu od 4,36 € odnose se na ratu za mobilni  uređaj.

Dječji vrtić Slunj svoje poslovanje vodi odgovorno, stabilno i u skladu s načelima zakonitosti i financijske discipline. Redovito se podmiruju sve preuzete obveze, a financijsko upravljanje temelji se na pažljivom planiranju, praćenju rashoda i racionalnom korištenju sredstava. Kontinuirano se ulaže trud u osiguravanje kvalitetnih uvjeta rada za zaposlenike te sigurnog i poticajnog okruženja za djecu.

Ukupan iznos obveza na dan 30.6.22026. godine iznosi 103.662,41 EUR. Većina obveza dospijeva na naplatu u srpnju 2026. godine, dok su do 30. lipnja 2026. godine dospjela samo dva računa dobavljača u ukupnom iznosu od 1.449,75 EUR. Oba računa podmirena su 2. srpnja 2026. godine.

Vrtić svoje financijske obveze prema dobavljačima podmiruje redovito i u skladu s dospijećem, a navedene dospjele obveze na dan 30. lipnja 2026. predstavljaju privremeno stanje na datum izvještavanja te ne ukazuju na poteškoće u podmirivanju obveza

Odgovornim upravljanjem, transparentnim poslovanjem i stalnim ulaganjem u kvalitetu rada, Dječji vrtić Slunj potvrđuje svoju stabilnost i pouzdanost kao javna ustanova koja savjesno brine o povjerenim sredstvima i interesima djece, roditelja i zaposlenika.







































POKAZATELJI USPJEŠNOSTI PO AKTIVNOSTIMA DJEČJEG VRTIĆA SLUNJ
	Aktivnost/projekt
	Naziv
	Pokazatelj
	2026.
	REALIZACIJA na dan 30.6.2026.

	A100033
	Odgojno, administrativno i tehničko osoblje
	Broj djece u vrtiću Slunj
	186
	174

	A100077
	Područno odjeljenje Dječjeg vrtića Slunj u Rakovici
	Broj djece u vrtiću u Rakovici
	80
	79

	K100018
	Opremanje Dječjeg vrtića Slunj
	Nabava
	Nabava i zamjena potrebne opreme
	U izvještajnom razdoblju ostvareni su rashodi za nabavu nefinancijske imovine u iznosu od 26,16 EUR, koji se odnose na obročne otplate mobilnog uređaja nabavljenog u prethodnoj godini.


	K100074
	Opremanje Dječjeg vrtića u Rakovici
	Nabava
	Nabava i  zamjena potrebne opreme
	U izvještajnom razdoblju nije bilo potrebe za nabavom opreme.  Nabava planirane opreme realizirat će se do kraja godine, u skladu s utvrđenim potrebama područnog odjeljenja i osiguranim financijskim sredstvima.





Pokazatelji uspješnosti po aktivnostima Dječjeg vrtića Slunj na dan 30. lipnja 2026. ostvareni su u nešto nižem opsegu od planiranih vrijednosti. Pokazatelj uspješnosti za prve dvije aktivnosti je broj upisane djece. U matičnom vrtiću planirano je 186 djece, a na dan 30.6.2026. godine upisano ih je 174, dok je u područnom vrtiću planirano 80 djece, a upisano ih je 79.

Odstupanje od plana posljedica je očekivanog sezonskog smanjenja broja djece tijekom lipnja, kada se iz vrtića ispisuju predškolci koji od jeseni polaze u osnovnu školu. Još u svibnju planirani pokazatelji bili su ostvareni, a njihovo ponovno ostvarenje očekuje se početkom nove pedagoške godine u rujnu, nakon upisa nove djece. Tijekom srpnja i kolovoza očekuju se dodatni ispisi, zbog čega će pokazatelji u ljetnim mjesecima privremeno biti nešto niži od planiranih vrijednosti.

Izvršenje Financijskog plana Dječjeg vrtića Slunj u razdoblju od 1.1. – 30.6.2026. godine ostvareno je na visokoj razini i u potpunosti je u okviru planiranih sredstava. Nije zabilježeno prekoračenje rashoda niti odstupanja koja bi ugrozila stabilnost poslovanja. Prihodi i rashodi realizirani su sukladno planu, uz odgovorno, racionalno i transparentno upravljanje financijskim resursima.

Tijekom izvještajnog razdoblja osigurana je uredna likvidnost, redovito su podmirivane sve obveze te je održana financijska stabilnost ustanove. Ostvareni rezultati potvrđuju kvalitetno planiranje, kontinuirano praćenje izvršenja te profesionalan i savjestan pristup upravljanju javnim sredstvima.

Ukupno gledajući, poslovanje u prvoj polovici 2026. godine ocjenjuje se uspješnim, stabilnim i usklađenim s postavljenim ciljevima rada i razvoja ustanove.

Izvješće o izvršenju financijskog plana za razdoblje od 1.1. – 30.6.2026. godine razmatrano je i jednoglasno usvojeno na 11. sjednici Upravnog vijeća vrtića koja je održana 31.7.2026. godine.




                    Ravnateljica	 				                          Predsjednica Upravnog vijeća	 	
          Gordana Kovačević					                   Marija Lucić

